wannaphong/clean_thaiwikipedia huggingface dataset:
# โยนาตัน กอนซาเลซ
โยนาตัน กอนซาเลซ  นักมวยสากลอาชีพชาวปวยร์โตรีโก ปัจจุบันเป็นแชมป์โลกของ WBO รุ่นจูเนียร์ฟลายเวท ในช่วงที่ชกมวยสากลสมัครเล่น ได้ชนะเลิศเหรียญทองมวยสากลสมัครเล่นเยาวชนชิงแชมป์โลก 2008 และอเมริกากลางและแคริบเบียนเกมส์ 2010 ในรุ่นฟลายเวทสถิติการชก boxrec.com

ประวัติ

เกียรติประวัติ
แชมป์เฉพาะกาลเยาวชน WBO รุ่นฟลายเวท
ชิง (ที่ว่าง), 10 มีนาคม 2555 ชนะทีเคโอยก 2 เอริกซอน มาร์เตลล์  ที่โกลิเซโอ โรเบร์โต เกลเมนเต, ซานฮวน, ปวยร์โตรีโก
แชมป์ NABA รุ่นฟลายเวท
ชิง (ที่ว่าง), 28 กุมภาพันธ์ 2558 ชนะคะแนน เอริกซอน มาร์เตลล์  ที่โกลิเซโอ ฟรันซิสโก "รูเบ" เอร์นันเดซ, กูราโบ, ปวยร์โตรีโก
แชมป์ WBC Latino รุ่นฟลายเวท
ชิง (ที่ว่าง), 16 ตุลาคม 2558 ชนะคะแนน การ์โลส รูเบน ดาริโอ รุยซ์  ที่สนามกีฬาโฆเซ มาริอา กาติกา, บิยาเมร์เซเดส, ประเทศอาร์เจนตินา
แชมป์ WBO NABO รุ่นฟลายเวท
ชิง (ที่ว่าง), 23 กุมภาพันธ์ 2561 ชนะคะแนน ริการ์โด โรดริเกซ  ที่ออสซิโลอาเฮอร์ริเทจเซนเตอร์, คิสซิมมี, สหรัฐ
ป้องกันครั้งที่ 1, 20 กรกฎาคม 2561 ชนะคะแนน ฆูเลียน เยดรัส  ที่ออสซิโลอาเฮอร์ริเทจเซนเตอร์, คิสซิมมี, สหรัฐ
ป้องกันครั้งที่ 2, 16 พฤศจิกายน 2561 ชนะทีเคโอยก 8 ฆวน อาเลโฆ  ที่ออสซิโลอาเฮอริเทจเซนเตอร์, คิสซิมมี, สหรัฐ
แชมป์ WBO NABO รุ่นจูเนียร์ฟลายเวท
ชิง (ที่ว่าง), 21 กุมภาพันธ์ 2563 ชนะคะแนน ซาอุล ฆัวเรซ  ที่มิกโคซูกีอินเดียนเกมมิงรีสอร์ต, ไมแอมี, สหรัฐ
ป้องกันครั้งที่ 1, 21 พฤษภาคม 2564 ชนะทีเคโอยก 4 อาร์มันโด ตอร์เรส  ที่ไบรอันเกลเซอร์แฟมิลีเจซีซีออดิทอเรียม, แทมปา, สหรัฐ
แชมป์โลก WBO รุ่นจูเนียร์ฟลายเวท
ชิง, 16 ตุลาคม 2564 ชนะคะแนน เอลวิน โซโต  ที่ชักแชนซีพาร์ก, เฟรสโน, สหรัฐ
ป้องกันครั้งที่ 1, 24 มิถุนายน 2565 ชนะคะแนน มาร์ก บาร์ริกา  ที่ออสซิโลอาเฮอริเทจเซนเตอร์, คิสซิมมี, สหรัฐ
ชิงแชมป์ต่อไปนี้แต่ไม่สำเร็จ
ชิงแชมป์เฉพาะกาล WBO Latino รุ่นฟลายเวท (ที่ว่าง), 17 สิงหาคม 2556 แพ้น็อกยก 4 โยบานิ เซกูรา  ที่รีสอร์ตและกาสิโนเอลซานฮวน, อิสลาเบร์เด, ปวยร์โตรีโก
ชิงแชมป์ WBO NABO รุ่นฟลายเวท (ที่ว่าง), 19 มีนาคม 2559 แพ้น็อกยก 6 โยเบร์ต อัลบาเรซ  ที่โกลิเซโอ มาริโอ "กิโฮเต" โมราเลส, กวยนาโบ, ปวยร์โตรีโก
ชิงแชมป์โลก WBO รุ่นฟลายเวท, 24 สิงหาคม 2562 แพ้ทีเคโอยก 7 โคเซ ทานากะ  ที่ทาเกดะเทวะโอเชียนอารีนา, นาโงยะ, ประเทศญี่ปุ่น
# โทชิยูกิ นิชิดะ
โทชิยูกิ นิชิดะ (4 พฤศจิกายน พ.ศ. 2490 – 17 ตุลาคม พ.ศ. 2567) เป็นนักแสดงชาวญี่ปุ่น เขาได้รับรางวัลเจแปนอะแคเดมีฟิล์ม สองรางวัลสำหรับนักแสดงนำชายยอดเยี่ยมจากเรื่อง เส้นทางสายไหม (2531) และ สึริบากะ นิชชิ 6 (2536) นอกจากนี้เขายังได้รับรางวัล เหรียญเกียรติยศแถบสีม่วง สำหรับนักแสดงนำชายยอดเยี่ยมจากเรื่อง ลุกขึ้น! และ สึริบากะ นิชชิ 14 (2546) นอกประเทศญี่ปุ่น เขาเป็นที่รู้จักดีที่สุดจากบทบาท ตือโป๊ยก่าย (จู ปาเจี้ย) ในเรื่อง ลิง (ไซยูกิ)

โทชิยูกิ นิชิดะ เคยดำรงตำแหน่งประธานสหภาพนักแสดงญี่ปุ่นและรองประธานคณะกรรมการองค์กรรางวัลภาพยนตร์แห่งสถาบันภาพยนตร์ญี่ปุ่น เขาได้รับเครื่องราชอิสริยาภรณ์อาทิตย์อุทัย ในปี พ.ศ. 2561

 ประวัติ 
โทชิยูกิ นิชิดะ เกิดเมื่อวันที่ 4 พฤศจิกายน พ.ศ. 2490 ในชื่อ โทชิยูกิ อิมาอิ (今井 敏行) ในเมืองโคริยามะจังหวัดฟุกุชิมะเป็นบุตรของ อิซึมิ และคิเอะ อิมาอิ อิซึบิดาผู้ให้กำเนิดของเขาทำงานที่สำนักงานไปรษณีย์ออมทรัพย์โคริยามะ และเกิดในครอบครัวของคาโร เจ้าหน้าที่ ซามูไรระดับสูงอิซึมิเสียชีวิตเมื่อเขายังเด็ก และคิเอะได้เลี้ยงดูเขาในขณะที่ทำงานเป็นช่างเสริมสวยหลังจากที่คิเอะแต่งงานใหม่ นิชิดะซึ่งขณะนั้นอายุได้ 5 ขวบ ได้รับการรับเลี้ยงโดยน้องสาวของคิเอะและสามีของเธอ มิโย และ ทัตสึจิ นิชิดะ ตามลำดับ บรรพบุรุษของพ่อบุญธรรมของเขารับใช้ชิมาซึ นาริอากิระไดเมียว แห่งแคว้นซัตสึมะและปกป้องซัตสึมะในช่วงสงครามอังกฤษ-ซัตสึมะ 

โทชิยูกิ นิชิดะ ถูกพบเสียชีวิตที่บ้านของเขาในเขตเซตางายะ โตเกียว เมื่อวันที่ 17 ตุลาคม พ.ศ. 2567 ขณะมีอายุได้ 76 ปี โดยก่อนหน้านี้เขาป่วยเป็นโรคหัวใจเรื้อรัง 

 อาชีพ 
ในประเทศญี่ปุ่น เขาเป็นที่รู้จักในการเล่นซีรีส์คอมเมดี้เรื่อง สึริบากะ นิชชิ ที่ออกอากาศไปทั้งหมด 22 ตอน ส่วนนอกประเทศญี่ปุ่น โทชิยูกิเป็นที่รู้จักในการแสดงเป็น ตือโป๊ยก่าย (จู ปาเจี้ย) ในฤดูกาลแรกของภาพยนตร์ชุดทางโทรทัศน์ ไซยูกิ หรือภาพยนตร์ในปี พ.ศ. 2551 เสน่ห์สาวราเมน ในบทบาทเซ็นเซของตัวละครที่แสดงโดย บริตทานี เมอร์ฟี นักแสดงหญิงชาวอเมริกัน

โทชิยูกิ นิชิดะ ได้รับคัดเลือกในงาน รางวัลเจแปนอะแคเดมีฟิล์ม ทั้งหมด 10 ครั้ง โดยชนะ 2 ครั้งสำหรับผลงานการแสดง เส้นทางสายไหม, พระจันทรประภาโพธิสัตว์, สึริบากะ นิสชิ 6 ในปี พ.ศ. 2531 และในปี พ.ศ. 2536 สาขานักแสดงยอดเยี่ยม และในปี 2546 จากเรื่อง ลุกขึ้น! และ สึริบากะ นิชชิ 14 สาขานักแสดงยอดเยี่ยม

ในปี พ.ศ. 2560 โทชิยูกิ นิชิดะ ได้รับบทบาทแสดงเป็นรองหัวหน้า ยากูซ่า นิชิโนะในภาพยนตร์เรื่องเส้นทางยากูซ่า 3 ซึ่งได้รับเสียงตอบรับที่ดีกลับมา

โทชิยูกิเป็นหนึ่งใน เอกอัครราชทูตแนวหน้า ของเมืองโคริยามะ บ้านเกิดของเขา

 เครื่องราชอิสริยาภรณ์ 
 พ.ศ. 2551 – 70px เหรียญเกียรติยศ แถบสีม่วง (ชิจู โฮโช)
 พ.ศ. 2561 – 70px เครื่องราชอิสริยาภรณ์อาทิตย์อุทัย ชั้นที่ 4 (เคียวกุจิสึ โชจูโช)
# ป้อมวิเชียรโชฎก
ป้อมวิเชียรโชฎก เป็นป้อมปราการ ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร

ก่อนจะสร้างป้อมวิเชียรโชฎก ในสมัยสมเด็จพระนารายณ์มหาราช ปรากฏป้อมบริเวณปากแม่น้ำท่าจีน จากจดหมายเหตุบันทึกการเดินทางของมองซิเออร์เซเบเรต์ เอกอัครราชทูตฝรั่งเศสในแผ่นดินสมเด็จพระนารายณ์มหาราช ที่เดินทางกลับฝรั่งเศสโดยทางเรือเมื่อ พ.ศ. 2230 บันทึกว่า "...ที่เมืองนี้มีป้อมเล็กอยู่ 1 ป้อม ก่อด้วยอิฐ กำแพงป้อมนั้นสูงราว 10 ฟุต แต่ไม่มีชานป้อม มีแต่หอรบซึ่งมีปืนขนาดเล็ก ๆ และปืนทองเหลืองด้วย เมื่อข้าพเจ้ามาถึงปืนนั้นก็ยิงรับข้าพเจ้า"

ป้อมวิเชียรโชฎก สร้างเมื่อ พ.ศ. 2371 โดยพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้พระยาโชฎึกราชเศรษฐี (ทองจีน ไกรฤกษ์) เป็นแม่กอง สร้างป้อมขึ้นเพื่อรักษาปากน้ำท่าจีนที่เมืองสมุทรสาคร อันเนื่องมาจากในสมัยพระองค์ ไทยเกิดกรณีพิพาทกับญวนเรื่องเจ้าอนุวงศ์เมืองเวียงจันทน์ พระบาทสมเด็จพระนั่งเกล้าเจ้าอยู่หัวทรงเกรงว่าญวนจะยกกำลังทางเรือมารุกรานไทย จึงได้สร้างป้อมตามปากน้ำที่สำคัญ

สถาปัตยกรรมเป็นอาคารก่อด้วยอิฐถือปูน ป้อมกว้างประมาณศอกเศษ สูงประมาณ 6 ศอก ไม่มีป้อมยามมีแต่หอรบ แต่ละช่องกว้างประมาณ 5 เมตร ตามช่องของกำแพงป้อมมีปืนใหญ่ประจำการ โดยบนกระบอกปืนทุกกระบอกมีสัญลักษณ์เป็นรูปมงกุฎราชวงศ์อังกฤษมีอักษร G R และสลักคำว่า BACON บรรจุอยู่ ปัจจุบันป้อมมีเพียงสามด้าน คือ ทิศเหนือ ทิศใต้ และทิศตะวันตก (ติดแม่น้ำท่าจีน) บางส่วนตัดออกเพื่อใช้เป็นเส้นทางสัญจร และภายในบริเวณป้อมเป็นที่ตั้งของศาลหลักเมืองและสวนสาธารณะ
# เหตุฝูงชนเบียดกันจนเสียชีวิตที่แอสโตรเวิลด์เฟสติวัล
ในวันที่ 5 พฤศิจกายน 2021 เกิดการเบียดกันของฝูงชนจนมีผู้เสียชีวิตในระหว่างคืนแรกของเทศกาลดนตรีแอสโตรเวิลด์เฟสติวัล ซึ่งจัดขึ้นโดยแทรวิส สก็อตต์ แรปเปอร์ชาวอเมริกัน มีผู้เสียชีวิตในที่เกิดเหตุ 8 ราย มีผู้ถูกนำส่งโรงพยาบาลทันที 23 ราย และอีกมากกว่า 300 รายได้รับบาดเจ็บ เข้ารักษาในโรงพยาบาลสนามในพื้นที่จัดงาน

ผู้เสียชีวิตในที่เกิดเหตุจำนวนแปดราย อายุตั้งแต่ 14 ถึง 27 ปี ในวันที่ 10 พฤศจิกายน มีรายงานผู้เสียชีวิตรายที่เก้า เป็นสตรีเชื้อสายเอเชียใต้วัย 22 หลังเธอเข้าสู่ภาวะสมองตายในวันที่ 9 และเสียชีวิตในวันต่อมา และผู้เสียชีวิตรายที่สิบเป็นเด็กชายวัย 9 ปี หลังแพทย์ให้ยาให้เกิดภาวะโคมาและเสียชีวิตในวันที่ 14 พฤศจิกายน
# สมาพันธ์เบสบอลมัธยมปลายญี่ปุ่น
สมาพันธ์เบสบอลมัธยมปลายญี่ปุ่น  เป็นสมาพันธ์ที่อำนาจในการบริหารการแข่งขันเบสบอลมัธยมปลายของญี่ปุ่นโดยตรง ร่วมกับสมาพันธ์เบสบอลมัธยมปลายอีก 47 จังหวัดทั่วประเทศญี่ปุ่น มีชื่อเล่นว่า "โคยะเร็น"  

สมาพันธ์เบสบอลมัธยมปลายญี่ปุ่นดำเนินกิจกรรมกีฬาเบสบอลเป็นเอกเทศจากสมาพันธ์กีฬามัธยมปลายญี่ปุ่น จึงทำให้การแข่งขันเบสบอลชิงแชมป์มัธยมปลายญี่ปุ่น หรือโคชิเอ็งฤดูร้อน ไม่ถือเป็นส่วนหนึ่งของการแข่งขันอินเตอร์ไฮแต่อย่างใด

 ประวัติศาสตร์ 
โคยะเร็นวิวัฒนาการมาจากสมาพันธ์เบสบอลกีฬามัธยมขั้นสองญี่ปุ่น โดยก่อตั้งขึ้นมาในปี 1946 เพื่อเป็นโต้โผใหญ่ในการแข่งขันเบสบอลชิงแชมป์มัธยมขั้นสองญี่ปุ่นhttp://www.jhbf.or.jp/sensyuken/history/ ซึ่งเดิมดำเนินรายการโดยอาซาฮีชิมบุง สื่อชื่อดังจากจังหวัดโอซากะในช่วงก่อนสงครามโลก

หลังสงครามโลกครั้งที่สองสิ้นสุดลง โรงเรียนมัธยมขั้นสองได้กลายเป็น "มัธยมปลาย" ทำให้ชื่อต้องถูกเปลี่ยนเป็น "สมาพันธ์เบสบอลมัธยมปลายญี่ปุ่น" ต่อมาในปี 1963 สมาพันธ์จึงแยกตัวเป็นองค์กรที่เป็นเอกเทศกับสมาพันธ์กีฬามัธยมปลายญี่ปุ่น และกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี

 ไทม์ไลน์ 
 สิงหาคม 1915 การแข่งขันกีฬาเบสบอลมัธยมขั้นสองแห่งชาติครั้งแรก จัดการแข่งขันโดย อาซาฮีชิมบุง
 เมษายน 1924 การแข่งขันกีฬาเบสบอลมัธยมขั้นสองรับเชิญแห่งชาติครั้งแรก จัดการแข่งขันโดย อาซาฮีชิมบุง
 สิงหาคม 1924 การแข่งขันได้ถูกโยกมาจัดการแข่งขันที่สนามเบสบอลโคชิเอ็ง 
 กุมภาพันธ์ 1946 สมาพันธ์เบสบอลมัธยมขั้นสองญี่ปุ่นได้ถูกก่อตั้งขึ้น
 ธันวาคม 1946 สมาพันธ์ฯ ได้กลายเป็นแม่งานจัดการแข่งขันเบสบอลชิงแชมป์มัธยมขั้นสองแห่งชาติญี่ปุ่น
 เมษาบน 1947 จากการปฏิรูประบบการศึกษา สมาพันธ์ได้เปลี่ยนชื่อเป็น "สมาพันธ์เบสบอลมัธยมปลายญี่ปุ่น"https://en.wikipedia.org/wiki/Educational_reform_in_occupied_Japan
 สิงหาคม 1956 ซอฟต์บอลชิงแชมป์มัธยมปลายแห่งชาติได้จัดการแข่งขันขึ้น
 กุมภาพันธ์ 1963 สมาพันธ์ได้กลายเป็นองค์กรอิสระ เป็นเอกเทศจากกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี
 สิงหาคม 1978 การแข่งขันซอฟต์บอล ได้เปลี่ยนชื่อเป็น "ซอฟต์บอลชิงแชมป์มัธยมปลายแห่งชาติญี่ปุ่น"

 ทัวร์นาเมนต์ที่จัด 
 การแข่งขันกีฬาเบสบอลมัธยมปลายแห่งชาติญี่ปุ่น (ญี่ปุ่น:全国高等学校野球選手権大会)
 การแข่งขันกีฬาเบสบอลมัธยมปลายรับเชิญแห่งชาติญี่ปุ่น (ญี่ปุ่น:選抜高等学校野球大会)
 การแข่งขันกีฬาซอฟต์บอลชิงแชมป์มัธยมปลายแห่งชาติญี่ปุ่น (ญี่ปุ่น:全国高等学校軟式野球選手権大会)

 แหล่งข้อมูลอื่น 
 Japan High School Baseball Federation เว็บไซต์อย่างเป็นทางการ
# แทรวิส สก็อตต์
แจ็กส์ เบอร์มอน เว็บสเตอร์ ที่ 2 (, เกิด 30 เมษายน ค.ศ. 1991) หรือชื่อในวงการคือ แทรวิส สก็อต (ชื่อเดิม Travi$ Scott) เป็นแร็ปเปอร์ นักร้อง และโปรดิวเซอร์เพลงชาวอเมริกัน ชื่อนักร้องของเขามาจากชื่อของคุณลุงคนโปรดของเขา แทรวิส รวมกับชื่อแรกของผู้เป็นแรงบันดาลใจสำคัญของเขา คิด คัดดี (ชื่อจริง สก็อตต์ เมสคัดดี; Scott Mescudi)

สตูดิโออัลบั้มเปิดตัวของเขา โรเดโอ (2014) ซึ่งนำด้วยเพลง "แอนทิโดต" ปล่อยในปี 2015 ตามด้วยอัลบั้มที่สองของเขาในปี 2016 เบิดส์อินเดอะแทร็ปซิงแม็กไนต์ ซึ่งเป็นอัลบั้มแรกของเขาที่ติดชาร์ต บิลบอร์ด 200 ในปี 2018 เขาปล่อยสตูดิโออัลบั้มชุดที่สาม แอสโตรเวิลด์ ซึ่งมีซิงเกิล "ซิกโกโหมด" (ร่วมกับเดรก) เป็นซิงเกิลแรกของเขาที่ติดอันดับหนึ่งบนชาร์ต บิลบอร์ด ฮอต 100 ปลายปี 2019 ค่ายเพลงแค็กตัสแจ็กออกอัลบัมรวมเพลงของสก็อตต์ในชื่อ แจ็กบอยส์ ขึ้นเป็นอัลบั้มอันดับหนึ่งครั้งแรกของเขาบน บิลบอร์ด 200 ในปี 2020 เขาได้รับการเสนอชื่อรางวัลแกรมมี 8 ครั้ง และเคยชนะรางวัลบิลบอร์ดมิวสิกอะวอดส์กับรางวัลลาตินแกรมมี
# อำเภอโวชม์กีร์
อำเภอโวชม์กีร์  เป็นอำเภอในเทศมณฑลแอกแกลอ จังหวัดโกเลสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 25,149 คนใน 5,266 ครัวเรือน อำเภอนี้มีเมืองแค่เมืองเดียวคือแอมบอร์ออลูม และมี 2 ตำบล คือ ตำบลแมซแรเอเยโจนูบี และตำบลแมซแรเอเยโชมอลี
# คิซูนะ ซากูระ
คิซูนะ ซากูระ (; 30 พฤษภาคม ค.ศ. 1989 –) เป็นผู้มีชื่อเสียงทางโทรทัศน์และนักธุรกิจชาวญี่ปุ่น อดีตนักแสดงเอวี อดีตกราเวียร์ไอดอล เธอมีชื่อเล่นคือคิซูปง  โดยเกิดที่จังหวัดโทจิงิ ในฐานะผู้มีชื่อเสียงทางโทรทัศน์ เธอเป็นสมาชิกของอะเลียว (ปัจจุบันคือบริษัทฮาเวสเตอส์)

 ประวัติ 
เธอมาจากเมดคาเฟ่ "แอตโฮมคาเฟ่" ในอากิฮาบาระ โตเกียว

เดือนตุลาคม ค.ศ. 2011 เธอได้รับเลือกในฐานะผู้สมัครซันส์โปไอดอลรีพอร์เตอร์ (SIR20) จากผู้สมัครประมาณ 300 คน หลังจากนั้น เธอได้รับรางวัลพิเศษด้วยเวลาสามเดือนของกิจกรรม (การแข่งเพื่อความอยู่รอด) และกลายเป็นสมาชิกประจำ โดยมีสีภาพลักษณ์ประจำตัวคือสีเหลือง

เธอมีคำพูดติดปากคือ "อดีตเมด! คิวตีไอดอล!" ในปีแรก และ "ปีศาจน้อยแห่งสวรรค์สีเหลือง" ในปีที่สอง โดยสำเร็จการศึกษายูนิตไอดอลเมื่อปลายเดือนมกราคม ค.ศ. 2014 (การถ่ายทอดสดการสำเร็จการศึกษาพิเศษจัดขึ้นในวันที่ 28 กุมภาพันธ์)

ครั้นเมื่อวันที่ 1 กรกฎาคม ค.ศ. 2014 เธอได้ประกาศในบล็อกว่าเธอจะเป็นนักแสดงเอวี ในช่วงเวลาเดียวกับที่เธอเดบิวต์ เธอได้รับเลือกให้เข้าร่วมวง "มิลเลียนเกิลส์ Z" ร่วมกับริกะ โฮชิมิ, มิโฮโนะ ซากางูจิ และคริสติน

 ผลงาน 
 ดีวีดี 
 วิดีโอสำหรับผู้ใหญ่ 
ค.ศ. 2019
 ซากูระ คิซูนะ จิกังเทโดะโนะเซไกโทกิโอะโทเมะราเรเตะเอเอ็งนิโอกาซาเรรุ  (17 พฤษภาคม)
# ราเมศวรัม
ราเมศวรัม [รา-เมด-สะ-วะ-รัม]  หรือ ราเมจุวรัม  เป็นเทศบาลในอำเภอรามนาตปุรัม รัฐทมิฬนาฑู ประเทศอินเดีย ราเมศวรัมตั้งอยู่บนเกาะปามปันในอ่าวมันนาร์ ปลายสุดของคาบสมุทรอินเดีย เกาะนี้แยกจากอินเดียแผ่นดินใหญ่ด้วยช่องแคบปามปัน และอยู่ห่างจากเกาะมันนาร์ของประเทศศรีลังกาประมาณ 40 กิโลเมตร เกาะปามปันหรืออีกชื่อคือเกาะราเมศวรัมเชื่อมกับแผ่นดินใหญ่ด้วยสะพานปามปัน ราเมศวรัมเป็นสถานีปลายทางของรถไฟจากเมืองเจนไนและมตุไร เช่นเดียวกับพาราณสี ราเมศวรัมเป็นหนึ่งในสถานที่ศักดิ์สิทธิ์ที่สุดในอินเดียของชาวฮินดู และเป็นหนึ่งในหมู่สถานที่แสวงบุญสี่แห่งของศาสนาฮินดูที่เรียกว่า จารธาม

ตามคัมภีร์โบราณของฮินดู พระรามสร้างรามเสตุที่นี่เพื่อข้ามทะเลไปยังลังกา เพื่อช่วยเหลือนางสีดาที่ถูกลักพาโดยราวณะ ที่ใจกลางเมืองราเมศวรัมมีรามนาตจุวามิโกยิล โบสถ์พราหมณ์ที่สร้างเพื่อบูชาพระศิวะ โบสถ์พราหมณ์แห่งนี้ถือเป็นสถานที่ศักดิ์สิทธิ์สำหรับผู้นับถือลัทธิไศวะและลัทธิไวษณพ

ราเมศวรัมเป็นจุดที่ใกล้ที่สุดของอินเดียในการข้ามไปยังศรีลังกา หลักฐานทางธรณีวิทยาเสนอว่าในอดีตรามเสตุเคยเป็นแผ่นดินที่เชื่อมระหว่างดินแดนอินเดียกับศรีลังกา ราเมศวรัมปกครองแบบเทศบาลในค.ศ. 1994 เมืองมีเนื้อที่ 55 ตารางกิโลเมตร มีประชากร 44,856 คน (ค.ศ. 2011) การท่องเที่ยวและการประมงเป็นธุรกิจหลักของเมืองนี้
# ทิศทาง (อณูชีววิทยา)
thumb
|โมเลกุลฟูราโนส (เป็นวงแหวนน้ำตาลชนิดหนึ่ง) ที่ติดป้ายอะตอมคาร์บอน
โดย 5′ อยู่ทางด้าน upstream (ต้นสาย)
และ 3′ อยู่ทางด้าน downstream (ปลายสาย)
และอาร์เอ็นเอจะสังเคราะห์เริ่มจากต้นสาย (5′) ไปยังปลายสาย (3′)
ในสาขาอณูชีววิทยาและชีวเคมี directionality (ทิศทาง) หมายถึงทิศทางทางเคมีในกรดนิวคลีอิกสายเดี่ยวจากต้นสายไปยังปลายสาย
เพราะสำหรับดีเอ็นเอหรืออาร์เอ็นเอสายเดี่ยว วิธีการระบุตำแหน่งอะตอมคาร์บอนทางเคมีสำหรับวงแหวนน้ำตาลเพนโทส (pentose) ที่เป็น จะทำให้ให้มีส่วนสุดด้าน 5′ (อ่านว่า ไฟฟ์ไพรม์) 
ซึ่งบ่อยครั้งเป็นกลุ่มฟอสเฟตที่เชื่อมอยู่กับคาร์บอน 5′ ในวงแหวนไรโบส
และมีส่วนสุดด้าน 3′ (อ่านว่า ทรีไพรม์) ซึ่งปกติเป็นส่วน -OH ของวงแหวนไรโบสที่ยังไม่ได้แปลง
ถ้าเป็นสายเกลียวคู่กรดนิวคลีอิก สายแต่ละข้างจะวิ่งในทิศทางกลับกันเพื่อให้จับคู่เบสกับกันและกันได้ ซึ่งสำคัญในการถ่ายแบบหรือการถอดรหัสข้อมูลพันธุกรรมที่เข้ารหัสไว้

ในสิ่งมีชีวิต กรดนิวคลีอิกจะสังเคราะห์จากด้าน 5′ (ต้นสาย) ไปยัง 3′ (ปลายสาย)
เพราะเอนไซม์โพลิเมอเรส (polymerase) ที่ประกอบสายกรดนิวคลีอิกใหม่ชนิดต่างๆ ปกติต้องได้พลังงานจากการทำลายพันธะนิวคลีโอไซด์ไตรฟอสเฟต (nucleoside triphosphate) เพื่อไปใช้เชื่อมตัวใหม่เข้ากับกลุ่มไฮดรอกซิล (-OH) ที่ปลายด้าน 3′ ด้วยพันธะ phosphodiester 
ดังนั้น เมื่อเปรียบเทียบตำแหน่งโครงสร้างต่างๆ ตามสายกรดนิวคลีอิก รวมทั้งยีนและจุดเชื่อม (binding site) ของโปรตีน จึงสามารถระบุว่าอยู่ทาง upstream (ต้นสาย) คืออยู่ทางฝั่งปลาย 5′ หรือ downstream (ปลายสาย) คืออยู่ทางฝั่งปลาย 3′

 แหล่งข้อมูลอื่น
# วัดบ้านนาเทพธาราม
วัดบ้านนาเทพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะไห อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 19 ไร่ 2 งาน มีที่ธรณีสงฆ์ 1 แปลง เนื้อที่ 11 ไร่ ปัจจุบันมี พระครูวินัยธร ยิ่งยง ธมฺมวโร ดำรงตำแหน่งเจ้าอาวาส

วัดบ้านนาเทพธาราม หรือชาวบ้านโดยทั่วไปเรียกว่า วัดบ้านนา ตั้งเมื่อวัดเมื่อ พ.ศ. 2400 ได้รับพระราชทานวิสุงคามสีมา เมื่อวันที่ 8 กุมภาพันธ์ พ.ศ. 2492 มีนายอินทร์และนางพลัด จันทร์ประภา ถวายที่ดินให้จำนวน 14 ไร่ 3 งาน 31 ตารางวา ในการสร้างวัด

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 16 เมตร ศาลาการเปรียญกว้าง 12 เมตร ยาว 30 เมตร เป็นอาคารไม้สร้างเมื่อ พ.ศ. 2517 กุฏิครึ่งตึกครึ่งไม้ 6 หลัง สร้างเมื่อ พ.ศ. 2539 ศาลาอเนกประสงค์กว้าง 12 เมตร ยาว 30 เมตร สร้างเมื่อ พ.ศ. 2529 ศาลาบำเพ็ญกุศล ฌาปนสถานสร้างเมื่อ พ.ศ. 2521 หอระฆังกว้าง 1.5 เมตร สูง 6 เมตร สร้างเมื่อ พ.ศ. 2500 ปูชนียวัตถุที่สำคัญ ได้แก่ พระประธานประจำอุโบสถ พระสามพี่น้อง ภายในวัดยังมีพิพิธภัณฑ์พื้นบ้าน โดยการรวบรวมเครื่องมีอการเกษตรที่แสดงถึงวิถีชีวิตของชุมชนบ้านนา ที่ประกอบอาชีพการทำนาเป็นส่วนใหญ่ ตั้งแต่อดีตจนถึงปัจจุบัน
# เทศมณฑล (สหรัฐ)
ในสหรัฐ เทศมณฑล หรือ เคาน์ตี  เป็นหน่วยการบริหารหรือหน่วยทางการเมืองของรัฐ ที่ประกอบด้วยพื้นที่ทางภูมิศาสตร์ที่มีเขตแดนชัดเจนและมักจะมีอำนาจหน้าที่ระดับหนึ่ง คำว่า "เคาน์ตี" ใช้ในรัฐจำนวน 48 รัฐ ในขณะที่ลุยเซียนาและอะแลสกามีเขตการปกครองที่เทียบเท่ากัน เรียกว่า แพริช (parish) และโบโร (borough) ตามลำดับ

อำนาจการปกครองของแต่ละเทศมณฑลแตกต่างกันไปในแต่ละรัฐ เทศมณฑลมีบทบาทอย่างมีนัยสำคัญในทุกรัฐ ยกเว้นโรดไอแลนด์และคอนเนตทิคัต ที่รัฐบาลท้องถิ่นของเทศมณฑลถูกยกเลิก แต่ก็ยังคงอยู่เพื่อวัตถุประสงค์ในการบริหารหรือทางสถิติ แมสซาชูเซตส์ได้ยกเลิกหน่วยงานรัฐส่วนใหญ่ออกจากเทศมณฑล 8 แห่งจากเทศมณฑลทั้งหมด 14 แห่ง ในขณะที่อะแลสกา มีโบโรที่ไม่ได้จัดตั้ง (Unorganized Borough) ที่กินพื้นที่  โดยไม่มีบทบาทหน้าที่ในการบริหารในระดับโบโรเลย เทศมณฑลส่วนใหญ่มีการแบ่งเขตการปกครองย่อยลงไปอีก ซึ่งอาจจะเป็น ตำบล เทศบาล และพื้นที่ที่ไม่ได้จัดตั้ง บางแห่งก็ไม่มีการแบ่งย่อย หรืออาจบริหารแบบนคร-เทศมณฑลที่รวมกัน (consolidated city-county) ซึ่งนครกับเทศมณฑลจะผนวกเข้าด้วยกันเป็นเขตอำนาจเดียวกัน

เทศบาลบางแห่งตั้งอยู่ในหลายเทศมณฑล เช่น นครนิวยอร์กจะครอบคลุมพื้นที่ 5 เทศมณฑล ซึ่งในระดับรัฐบาลท้องถิ่นของนครนิวยอร์กจะเรียกเทศมณฑลเหล่านี้ว่า โบโร ในทางกลับกัน ในรัฐเวอร์จิเนีย แมริแลนด์ มิสซูรี และเนวาดา จะมีเขตการปกครองที่เรียกว่า นครอิสระ (independent city) ซึ่งเป็นเทศบาลที่ไม่ขึ้นกับเทศมณฑลใด ๆ ตามกฎหมาย แต่ก็ยังคงมีบทบาทหน้าที่เช่นเดียวกับนคร-เทศมณฑลที่รวมกัน

จำนวนเทศมณฑลในรัฐมีตั้งแต่ 3 เทศมณฑลในเดลาแวร์ ไปจนถึง 254 เทศมณฑลในเท็กซัส อีกทั้งประชากรของเทศมณฑลยังแตกต่างกันอย่างมาก ในปี 2017 ตามรายงานของสำนักสำรวจสำมะโนประชากร มากกว่าครึ่งหนึ่งของประชากรสหรัฐกระจุกตัวอยู่เพียง 143 เทศมณฑลจากจำนวนมากกว่า 3,000 เทศมณฑล หรือเพียง 4.6% ของเทศมณฑลทั้งหมด เทศมณฑลที่ใหญ่ที่สุด 5 อันดับเรียงตามจำนวนประชากร ได้แก่ เทศมณฑลลอสแอนเจลิส แคลิฟอร์เนีย, เทศมณฑลคุ้ก อิลลินอยส์, เทศมณฑลแฮร์ริส เท็กซัส, เทศมณฑลมารีโคปา แอริโซนา, และเทศมณฑลแซนดีเอโก แคลิฟอร์เนีย  

จากข้อมูลปี 2020 เทศมณฑลและเทียบเท่าในรัฐทั้งหมด 50 รัฐและดิสทริกต์ออฟโคลัมเบียมีจำนวนทั้งสิ้น 3,143 แห่ง และถ้าหากนับรวมเขตการปกครองที่เทียบเท่าเทศมณฑลในดินแดนต่าง ๆ ของสหรัฐอีก 100 แห่ง ยอดรวมทั้งหมดจะเท่ากับ 3,243 แห่ง"2010 FIPS Codes for Counties and County Equivalent Entities". Census.gov. Retrieved July 6, 2018.https://www2.census.gov/geo/pdfs/reference/GARM/Ch4GARM.pdf States, Counties, and Statistically Equivalent Entities (Chapter 4). Census.gov. Retrieved July 6, 2018.
# วัดเสาหิน
วัดเสาหิน อาจหมายถึง
 วัดเสาหิน อำเภอ‎ฝาง จังหวัดเชียงใหม่
 วัดเสาหิน อำเภอ‎เมืองเชียงใหม่ จังหวัดเชียงใหม่
 วัดเสาหิน จังหวัดพะเยา
 วัดเสาหิน จังหวัดพิษณุโลก
 วัดเสาหิน จังหวัดลำพูน
 วัดเสาหิน ตำบลไกรใน อำเภอกงไกรลาศ จังหวัดสุโขทัย
 วัดเสาหิน ตำบลท่าฉนวน อำเภอกงไกรลาศ จังหวัดสุโขทัย
 วัดเสาหิน จังหวัดอุตรดิตถ์
# วัดอีก้าง
วัดอีก้าง หรือ วัดอีค่าง เป็นโบราณสถานร้างที่ได้รับการขุดแต่งแล้ว ตั้งอยู่ในเขตกึ่งกลางของเวียงกุมกาม ห่างจากวัดปู่เปี้ยออกมาทางทิศตะวันออกประมาณ 250 เมตร ห่างจากแม่น้ำปิงมาทางตะวันออกประมาณ 700 เมตร ในตำบลท่าวังตาล อำเภอสารภี จังหวัดเชียงใหม่ 

ประวัติ
คำว่า อีค่าง หรือ อีก้าง ในภาษาถิ่นเหนือ มีความหมายว่า ลิง หรือ ค่าง เพราะในอดีตเคยมีฝูงลิงหรือค่างอาศัยบริเวณโบราณสถานร้างแห่งนี้ ชาวบ้านจึงเรียกว่าวัดอีก้าง นอกจากนี้ยังปรากฏเรื่องเล่าสืบต่อกันว่า มีนางค่างตัวหนึ่งทำประโยชน์แก่พระราชามาก เมื่อนางค่างตายลงพระราชาจึงสร้างจึงสร้างวัดนี้ให้แก่นางค่างตัวนี้ วัดอีก้างได้รับการประกาศขึ้นทะเบียนโบราณสถานในราชกิจจานุเบกษา เล่มที่ 116 ตอนพิศษ 17ง วันที่ 17 มีนาคม พ.ศ. 2542

โบราณสถานและโบราณวัตถุ
โบราณสถานวัดอีก้าง ประกอบด้วยกำแพงแก้ว เจดีย์ วิหาร แท่นบูชารอบเจดีย์ 3 ด้าน และอาคารรูปทรงสี่เหลี่ยมผืนผ้า เจดีย์มีลักษณะเป็นเจดีย์เหลี่ยมผสมทรงกลม คือ เรือนธาตุเป็นเจดีย์เหลี่ยมส่วนยอดเป็นเจดีย์ทรงกลม เป็นศิลปะล้านนา สภาพทั่วไปมีวิหารตั้งอยู่บนฐานเดียวกัน หันหน้าไปทางทิศเหนือตั้งอยู่ต่ำกว่าระดับพื้นดินปัจจุบันประมาณ 2 เมตร 

วิหารโถงกว้าง 20 เมตร ยาว 13.50 เมตร ปัจจุบันคงเหลือเฉพาะส่วนฐานปัทม์ในผังรูปสี่เหลี่ยมผืนผ้า หลังวิหารมีห้องคูหา (คันธกุฎี) อยู่ด้านหลังห้องประธาน ซึ่งภายในห้องคูหามีแท่นฐานชุกชี 1 แท่น มีบันไดสู่ฐานประทักษิณทั้งด้านทิศตะวันออกและทิศตะวันตก ภายในมีฐานเสาวิหาร 8 คู่ พื้นวิหารปูด้วยอิฐ ฉาบปูนขาว มีบันไดทางขึ้น 3 ทาง บันไดหลักเป็นแบบบันไดนาค เนื่องจากได้พบชิ้นส่วนปูนปั้นรูปเกล็ดนาคบริเวณฐานวิหารด้านหน้า และอาคารรูปสี่เหลี่ยมผืนผ้า ตั้งขนานกับแนวฐานวิหาร มีสภาพพังทลายคงเหลือเพียงเฉพาะส่วนฐาน สันนิษฐานว่าอาจเป็นอุโบสถ จากการศึกษาชั้นดินพบว่าอาคารหลังนี้มีการสร้างทับซ้อนกัน 2 สมัย โดยในสมัยแรกน่าจะสร้างขึ้นในคราวเดียวกับวิหารและเจดีย์ และสร้างซ้อนทับอาคารหลังแรกในสมัยต่อมา

นอกจากนั้นยังพบโบราณวัตถุ ได้แก่ ชิ้นส่วนพระพุทธรูปสำริด พระพุทธรูปแก้ว ยอดสถูปจำลองทำจากแก้วส่วนยอดบุทองคำ พระพิมพ์ดินเผา แผ่นฉลุลายสำริด แผ่นโลหะสำริดสำหรับประดับปล้องไฉน และส่วนประกอบฉัตรสำริดปิดทอง ลายปูนปั้นที่มีรอยไหม้ดำและเศษสำริดไหม้ละลายติดแผ่นกระเบื้องดินขอ บริเวณฐานชุกชีประดิษฐานพระประธานและรอบฐานวิหาร ชิ้นส่วนพระพุทธรูปหินทราย เศียรพระพุทธรูปปูนปั้น เม็ดพระศกปูนปั้น และแผ่นอิฐที่มีรอยสลักรูปสัตว์คล้ายลิงอีกด้วย รวมถึงพบภาชนะดินเผาที่ผลิตจากแหล่งเตาสันกำแพง เตาเวียงกาหลง เตาวังเหนือ และเตาสุโขทัย รวมทั้งเครื่องถ้วยจีน และพบแผ่นอิฐจารึกอักษรฝักขามและอักษรธรรมล้านนา ที่มีอายุในช่วงพุทธศตวรรษที่ 20–21 จำนวน 7 ชิ้น
# วัดศรีเกิด
วัดศรีเกิด อาจหมายถึง
 วัดศรีเกิด อำเภอ‎ขุนตาล จังหวัดเชียงราย
 วัดศรีเกิด อำเภอ‎เมืองเชียงราย จังหวัดเชียงราย
 วัดศรีเกิด อำเภอเมืองเชียงใหม่ จังหวัดเชียงใหม่
 วัดศรีเกิด อำเภอสันป่าตอง จังหวัดเชียงใหม่
 วัดศรีเกิด จังหวัดตาก
 วัดศรีเกิด จังหวัดน่าน
 วัดศรีเกิด จังหวัดพะเยา
 วัดศรีเกิด จังหวัดลำปาง
 วัดศรีเกิด จังหวัดหนองคาย
# วัดศรีบุญเรือง (ตำบลน้ำจั้น)
วัดศรีบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำจั้น อำเภอเซกา จังหวัดบึงกาฬ ที่ดินตั้งวัดมีเนื้อที่ 25 ไร่ 1 งาน 63 ตารางวา มีที่ธรณีสงฆ์จำนวน 1 แปลง เนื้อที่ 4 ไร่

วัดศรีบุญเรืองสร้างเมื่อวันที่ 6 มีนาคม พ.ศ. 2460 โดยมีนายจันที ก่ำน้ำจั้น และนายป้อง เอ็นเหล่าคาม และชาวบ้านมอบที่ดินให้และช่วยกันสร้างวัดกับพระสีนวน พระบัว พระก่ำ และพระอุ่น ได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557 เขตวิสุงคามสีมากว้าง 34 เมตร ยาว 48 เมตร

อาคารเสนาสนะที่สำคัญ ได้แก่ อุโบสถกว้าง 10 เมตร ยาว 24 เมตร สร้างเมื่อวันที่ 19 พฤษภาคม พ.ศ. 2555 ศาลาการเปรียญชั้นเดียว กว้าง 21 เมตร ยาว 24 เมตร สร้างเมื่อ พ.ศ. 2537 กุฏิสงฆ์ครึ่งตึกครึ่งไม้จำนวน 6 หลัง และกุฏิอาคารปูนสองชั้น 1 หลัง หอระฆัง 1 หลัง ศาลาพักสงฆ์ 2 หลัง และศาลาเมรุ 1 หลัง ปูชนียวัตถุที่สำคัญ ได้แก่ หลวงพ่อเศรษฐีซึ่งจำลองมาจากหลวงพ่อโสธร หน้าตัก 69 นิ้ว สูง 2.5 เมตร ประดิษฐานอยู่ในอุโบสถ และพระพุทธรูปปางประทานพรในอุโบสถ นอกจากนั้นที่ศาลาการเปรียญยังมีพระพุทธรูปขนาด 49 นิ้ว และมีพระพุทธรูปไม้แกะสลัก 21 องค์ เก็บอยู่ที่ห้องพิพิธภัณฑ์ของวัด
# พิพิธภัณฑ์เมดิเตอร์เรเนียน
พิพิธภัณฑ์เมดิเตอร์เรเนียน  หรือ พิพิธภัณฑ์โบราณวัตถุเมดิเตอร์เรเนียนและตะวันออกใกล้  ตั้งอยู่ที่ใจกลางกรุงสต็อกโฮล์ม ประเทศสวีเดน พิพิธภัณฑ์เน้นจัดแสดงและเก็บรักษาของสะสมจากเขตเมดิเตอร์เรเนียน และเป็นส่วนหนึ่งของ นับตั้งแต่ปี 1999 พิพิธภัณฑ์เป็นส่วนหนึ่งของสี่กลุ่มพิพิธภัณฑ์แห่งชาติวัฒนธรรมโลกของสวีเดน ร่วมกับพิพิธภัณฑ์วัฒนธรรมโลก พิพิธภัณฑ์ชาติพันธุ์วรรณนา และพิพิธภัณฑ์โบราณวัตถุเอเชียตะวันออก

พิพิธภัณฑ์ตั้งอยู่ในพระราชวังกุสตัฟ โฮร์น ที่กุสตัฟ อาดัล์ฟ ทอร์ย ในสต็อกโฮล์มมาตั้งแต่ปี 1982

 ประวัติ 
พิพิธภัณฑ์ก่อตั้งขึ้นใน พ.ศ. 2497 เมื่อพิพิธภัณฑ์อียิปต์และชุดของสะสมจากประเทศไซปรัสผนวกเข้าด้วยกันเป็นหนึ่งเดียว พิพิธภัณฑ์อียิปต์ก่อตั้งขึ้นเมื่อ พ.ศ. 2471 จากวัตถุที่เก็บสะสมมาในคริสต์ศตวรรษที่ 18, 19 และต้นคริสต์ศตวรรษที่ 20 ในขณะที่ชุดของสะสมไซปรัสได้มาจากการขุดค้นหาวัตถุโบราณระหว่างการเดินทางสำรวจประเทศไซปรัสโดยประเทศสวีเดนใน พ.ศ. 2469–2477 และถือเป็นชุดของสะสมจากไซปรัสที่ใหญ่ที่สุดที่ตั้งอยู่นอกถิ่นฐานเดิมและมีคุณค่าทางวิชาการเป็นอย่างยิ่ง ห้องจัดแสดงโบราณวัตถุจากไซปรัสห้องใหม่เปิดตัวในเดือนมกราคม พ.ศ. 2552 ซึ่งได้รับการสนับสนุนจากมูลนิธิ เอ.จี. เลเวนติส และออกแบบโดยไวต์อาร์คิเต็กตส์ นอกจากของสะสมเกี่ยวกับประเทศอิยิปต์และไซปรัสแล้ว พิพิธภัณฑ์ยังเก็บรักษาโบราณวัตถุเกี่ยวกับโรมและกรีซโบราณ ทองแดงโลริสถาน และศิลปะอิสลาม

 อาคาร 
พิพิธภัณฑ์เมดิเตอร์เรเนียนตั้งอยู่ที่เฟรียสกาทัน 2 ณ กรุงสต็อกโฮล์ม อาคารสามชั้นแห่งนี้เคยเป็นพระราชวังของจอมพล กุสตาฟ ฮอร์นใน พ.ศ. 2185 ก่อนที่จะเกิดเหตุเพลิงไหม้ใน พ.ศ. 2416 ที่ทำลายความสวยงามของอาคาร ในปีถัดมา ยูฮัน เฮนริก ปาล์ม ผู้จัดการธนาคาร ได้สิทธิ์ครอบครองอาคารจึงมีการบูรณะอาคารให้เป็นที่ทำการธนาคารสินเชื่อที่อยู่อาศัยแห่งสต็อกโฮล์มซึ่งมีโถงธนาคารอยู่ชั้นล่างthumb|250x250px|พื้นที่จัดแสดงนิทรรศการในอดีตที่ทำการธนาคาร

ผู้จัดการธนาคารก่อตั้งธนาคารขึ้นใน พ.ศ. 2412 และรับตำแหน่งกรรมการผู้จัดการคนแรก ปาล์มมอบหมายให้สถาปนิกรูดอล์ฟ อาร์โบเรลเลียส ออกแบบโถงธนาคารที่ได้รับแรงบันดาลใจมาจากลานกลางอาคารปาลัซโซเบวีลักกวา ณ โบโลญญา ประเทศอิตาลี ที่ล้อมรอบไปด้วยทางเดินที่มีหลังคาโค้งและทางเดินบนระเบียงชั้นบน อาร์โบเรลเลียสได้ออกแบบโถงธนาคารที่มีความสูงถึง 10 เมตรครอบด้วยหลังคากระจกและโคมไฟด้านบน ตกแต่งด้วยสีขาวและเขียวพร้อมรูปแกะสลักกลมติดผนังรูปต้นปาล์มเรียงเป็นแถวเพื่อเป็นเกียรติแก่ตระกูลปาล์ม บริเวณทางเดินด้านบนมีเสาหินอ่อนจำลองแบบกรีซและประดับบัวสลักบนเสาแบบสเปนซึ่งทำด้วยหินสบู่ อาคารแห่งนี้เป็นที่ทำการธนาคารจนถึง พ.ศ. 2520
 ของสะสม 
พิพิธภัณฑ์เมดิเตอร์เรเนียนเก็บรักษาชุดของสะสมจากไซปรัส 1,500 ชิ้นโดยประมาณซึ่งได้มาจากการขุดค้นทางโบราณคดี โบราณวัตถุเหล่านี้มีอายุมากกว่า 7,000 ปีตั้งแต่ยุคหินจนถึงยุคจักรวรรดิโรมแสดงให้เห็นถึงการติดต่อระหว่างไซปรัสและวัฒนธรรมอื่น ๆ ในเขตเมดิเตอร์เรเนียนตะวันออก นิทรรศการดังกล่าวออกแบบโดยมาทิยัส ลินด์ และคริสโตเฟอร์ ยูนสัน จากไวท์อาร์คิเต็กส์ ตรงกลางนิทรรศการมีสถานที่จำลองลัทธิอาเยีย อิรินี ซึ่งประกอบไปด้วยรูปปั้นดินเผาที่จัดวางเรียงกันเป็นทรงขึ้นวงกลมรอบหินศักดิ์สิทธิ์เพื่อจำลองรูปแบบการจัดวางในสถานที่จริงที่คณะนักโบราณคดีชาวสวีเดนค้นพบชุดโบราณวัตถุดังกล่าว

นอกจากนั้น พิพิธภัณฑ์ยังจัดแสดงมัมมี่จากประเทศอิยิปต์ รูปปั้นจักรพรรดิแห่งอาณาจากโรมและกรีซโบราณ และศิลปะอิสลามอีกด้วย